cyanic-selkie/wikianc huggingface dataset:
Neytan Trent
Həyatı və musiqi karyerası
Neytan Trent 4 aprel 1992-ci ildə Avstriyanın İnsbruk şəhərində anadan olmuşdur. Onun atası Avstriyalı, anası isə İtalyandır. 2003-cü ildə Neytan Avstriyanın uşaqlar üçün nəzərdə tutulmuş Kiddy Contest yarışmasında iştirak etmişdir.
2016-cı ilin iyun ayında Neytan "Like It Is" adlı debüt sinqlını çıxarmışdır. Həmin ilin dekabr ayında Avstriyanın ÖRF telekanalı Neytanın Avstriyanı Ukraynanın paytaxtı Kiyevdə keçirilən Avroviziya 2017-də təmsil edəcəyini açıqlamışdır. 2017-ci ilin fevral ayında müğənninin Avroviziya səhnəsində ifa edəcəyi "Running on Air" mahnısı dinləyicilərə təqdim edilmişdir.
Uzun məşqlərdən sonra Neytan 11 may tarixində baş tutan müsabiqənin ikinci yarımfinal mərhələsində ikinci nömrə altında səhnə almışdır. Nəticədə Neytan 147 xalla 7-ci yeri tutaraq, Avroviziya 2017-nin finalına yüksəlməyə nail olmuşdur. Finalda mahnısını bir daha ifa edən müğənni ümumi nəticədə 26 ölkə təmsilçisi arasında 93 xalla 16-cı yerdə qərarlaşmışdır.
I Fransisin müqəddəs ailəsi (Rafael)
X Leonun iki kardinalla portreti — İntibah dövrü İtaliya rəssamı Rafael Santinin yağlı boya ilə işlədiyi rəsm əsəri. Rafel əsəri 1518-ci ildə çəkmişdir. Əsər Rafael Santinin yaradıcılığının Roma dövrünə aid edilir.
X Leonun iki kardinalla portreti əsəri hal-hazırda Fransada Paris şəhərində Luvr muzeyində saxlanılır.
Ayona
Ayona  — Böyük Britaniyanın tərkindəki Şotlandiyanın qərbində, Daxili Hebrid arxipelaqında ada. Arqayl-end-Büt dairəsi ərazisində yerləşir. Bərə vasitəsilə bağlanan Mall adasından təxminən 1 mi uzaqda yerləşir. 2011-ci ilin əhali siyahıyaalmasına görə, adanın 177 nəfərlik bir əhalisi var. Adanın ölçüsü – 5,6 km × 1,6 km.
Etimologiya
Toponim gel dilindən tərcümədə "Müqəddəs Kolumbanın adası" deməkdir. Ada əsasən Müqəddəs Kolumbanın tikdirdiyi abbatlığa görə tanınır.
Tarix
563-cü ildə İrlandiya keşişi olan Müqəddəs Kolumba daha on iki din adamı ilə birlikdə adada bir monastır qurur. Bu, Şotlandiya və Şimali İngiltərədə yaşayan büdpərəstləri xristianlaşdırmaqda ilk addım idi. Tezliklə adanın xristian doktrinasını qoruyan bir yer olaraq məşhurluğu Avropanın hər tərəfinə yayılır. Buna görə də Ayona dini ziyarətlərin mərkəzinə çevrilir.
Monastırda xidmət göstərən adamlardan biri Müqəddəs Kurvin idi.
Orta əsrlərin ən yaxşı miniatür və ornamentlərinə malik əsərlərindən biri olan "Kells kitabı" VIII əsrin axırlarında Ayonadakı monastırda hazırlanmışdır. 806-cı ildə Ayona bir vikinq dəstəsinin basqınına məruz qalmışdır.
Üssel (rayon)
Üssel   — Fransanın Yeni Akvitaniya regionun rayonlarından biri. Departamenti — Korrez. Suprefektura — Üssel. Rayon əhalisi 1999-cı ildə 34 429 nəfər təşkil edirdi. Əhalinin sıxlığı — 68 nəf / km². Rayon sahəsi — 1766 km².
Ayona
Tarix
Ada sadəcə əhəmmiyyətli dini mərkəz yox, eləcə də Dal Riada kralları və onların nəticələrinin dəfn edildiyi yer idi. Tarixi Şotlandiya kralları – Kennet mak Alpin, II Donald, I Malkolm, I Dunkan, Makbet və III Donald burada dəfn edilmişdir. Ayonanın 10 kilometr şimalındakı Staff adasında Fingal mağarası yerləşir.
1609-cu ildə adada Ayona statutları imzalanmışdır. Müqavilənin şərtlərinə görə, dağlıq ərazilərdə yerləşən klanlar Şotlandiya kralı VI Yakova tabe oldular.
Kotelnikov-Şennon teoremi
Kotelnikov-Şennon teoremi - Rəqəmsal idarəetmə sistemlərində (Digital Signal processing) diskretləşdirilən fasiləsiz siqnalı əvəz edən impulslar ardıcıllığının bərpa edilməsi üçün istifadə edilən teorem. Diskretləşdirmə intervalının qiyməti lazım olduğundan kiçik seçildikdə idarəetmə sisteminin keyfiyyətinə xələl gətirmir, lakin, izafi hesabatlara səbəb olur. Bu kəmiyyətin qiymətinin lazım olduğundan böyük seçilməsi isə məlumat itkisinə və nəticədə sistemin pisləşməsinə səbəb olur. Diskretləşdirmə intervalının qiyməti elə seçilməlidir ki, diskretləşdirilən fasiləsiz siqnal onu əvəz edən impulslar ardıcıllığından bərpa edilə bilsin.
Mons Selmerlöv
Mons Petter Albert Semerlöv (Måns Petter Albert Zelmerlöw; doğ. 13 iyun 1986 ) - isveçli pop musiqiçisi, teleaparıcı, müğənni və aktyor.
O, Idol 2005 yarışmasına qatılaraq beşinci yeri tutmuş, “Let's Dance” yarışmasının birinci mövsümünü isə birinci yerdə bitirmişdir. “Stand by for” adlı ilk albomundan çıxardığı “Cara Mia” adlı ilk sinqlla “2007 Melodifestivalen” yarışmasına qatılan Mons bu yarışmanı üçüncü yerdə bitirmişdir. 2011-2013-cü illərdə Selmerlöv “Allsång på Skansen” adlı televiziya şousunun aparıcısı olmuşdur. 2007, 2009 və 2015-ci illərdə “Melodifestivalen” yarışmasına qatılmış Mons üçüncü dəfə yarışmanın qalibi olmuşdur.
2015-ci ildə “Heroes” mahnısı ilə İsveçi Avroviziya Mahnı Müsabiqəsində təmsil edən Selmerlöv 365 xalla müsabiqənin qalibi olmuşdur və onun topladığı xal göstəricisi Avroviziya Mahnı Müsabiqəsi tarixində üçüncü ən böyük göstərici olmuşdur.
Erkən həyatı və təhsili
Lund şəhərində doğulmuş Mons Selmerlöv Lund Universitetinin professoru Bircitta Sahlen və cərrah Sven-Olof Selmerlövün övladıdır. Lund şəhərində oxuduğu gimnaziyada musiqi təhsili almış Mons məktəb xorunda iştirak etmişdir. 2002-ci ildən etibarən Selmerlöv Malmö şəhərindəki Slagthuset teatrında Endryu Lloyd Vebberin “İosif və möhtəşəm rəngli yuxu plaşı” adlı myuziklında qardaşlardan birini canlandırmışdır.
2005: Idol
Selmerlöv ilk dəfə 2005-ci ildə İsveçin TV4 telekanalında yayımlanan Idol yarışmasının İsveç versiyasının ikinci mövsümünə qatılmaqla ictimayətin diqqətini cəlb edə bilmişdi ; səkkiz həftəlik yarışma müddətindən sonra 11 noyabr 2005-ci ildə Selmerlöv yarışmanı beşinci yerdə bitirmişdir.
2006: Let's Dance
Həmin il Selmerlöv Cim Ceykobs və Uorren Keysinin “Briolin” myuziklının İsveç səhnələşdirməsində Denni Zuko adlı əsas rolu canlandırmışdır. Bu roldan sonra Mons “Warner Music Sweden”ə daxil olan “M&L Records”la solo albomun çıxarılması haqqında müqavilə bağlaya bilmişdir.
2007–08: Melodifestivalen və Stand by For...
2006-cı ilin noyabrında, Selmerlövün İsveçin Avroviziya təmsilçisinin seçilməsi üçün keçirilən Melodifestivalen 2007 yarışmasına qatılacağı açıqlandı. Yarışmada İsveçi 2007-ci ildə Finlandiyanın Helsinki şəhərində baş tutacaq Avroviziya Mahnı Müsabiqəsində təmsil edəcək müğənni seçilməli idi. 17 fevral 2007-ci ildə “Cara Mia” mahnısı ilə Örnsköldsvik şəhərində keçirilən üçüncü yarımfinaldan müsabiqəyə qatılan Selmerlöv finala yüksəlmişdir. 10 mart 2007-ci ildə Stokholm Globen Arenasında keçirilən finalda Selmerlöv üçüncü yerdə yarışmanı başa vuraraq “The Ark” qrupu və “Andreas Conson”dan geri qalmışdır. Qısa müddət sonra “Cara Mia” mahnısı Monsun “Stand by For...” albomunun ilk sinqlı kimi satışa çıxarılmışdır. İsveç hit-paradlarında birinci yerə kimi yüksələn albom Beynəlxalq Fonoqram İstehsalçıları Federasiyası tərəfindən platinum sertifikatına layiq görülmüşdür. Albomdan dörd sinql çıxarılmışdır ki, onlar da İsveçdə top 50 siyahısına daxil ola bilmişlər. 2007-ci ilin sentyabrında albom həm də Polşada çıxarılmışdır.
5 oktyabr 2007-ci ildə Mons SVT-də yayımlanan “Lilla Melodifestivalen” yarışmasının aparıcısı olmuşdur. Həmin il, “Futluz” myuziklının İsveç versiyasında rol alan Mons Tommi obrazını canlandırmışdır. Myuzikl həm Stokholmda, həm də Qotenburqda göstərilmişdir. 2008-ci ildə Mons Lizi Holm, Linda Benqsinq, Lotta Engberq, Tomas Pettersson, Molli sanden və Nanni Qrünvalla birlikdə "Diggiloo" turuna qatılmışdır.
2009: Melodifestivalen və MZW
180px|thumbnail|right|Selmerlöv 2009-cu ildə çıxış edərkən 18 noyabr 2008-ci ildə Monsun növbəti dəfə "Hope & Glory" mahnısı ilə Melodifestivalen yarışmasına qatılacaı elan edildi. 2009-cu il festivalında Monsdan başqa, əvvəllər yarışmada iştirak etmiş Sara Doun Fayner, Sofia, BWO və Emi Daymons kimi ifaçılar da iştirak edirdilər. 14 fevral 2009-cu ildə baş tutmuş ikinci yarımfinalda çıxış edən Mons yenidən finala yüksələ bilmişdi. 14 mart 2008-ci ildə baş tutmuş finalda isə münsiflər heyətindən ən çox xal alan müğənni olmasına baxmayaraq, Mons yalnız dördüncü yer tuta bilmişdir.
2008-ci ildə Mons MZW adlı ikinci solo albomunun üzərində işləməyə başlamış və albom 2009-cu il mart ayının sonlarında çıxarılmışdır. İsveç hit-paradlarında birinci yerə yüksələn albom Beynəlxalq Fonoqram İstehsalçıları Federasiyası tərəfindən qızıl sertifikatına layiq görülmüşdür. Albom həm də Polşada çıxarılmışdır. 2009-cu ildə İsveç turnesinə çıxan müğənni, turne boyunca hər iki albomdan olan mahnıları ifa etmişdir.
2010–11: Melodifestivalen aparıcılığı və Allsång på Skansen
10 noyabr 2009-cu ildə Monsun Dolf Landqrin və Kristin Meltzer ilə birlikdə Mons Semerlövün 2010 Melodifestivalen yarışmasının aparıcısı olacağı açıqlandı. O, birinci yarımfinalda və finalda Landqrin və Meltzerlə birlikdə səhnəyə çıxdı. Birinci yarımfinalda Mons Duran Duran qrupunun "A View to a Kill" mahnısını finalda isə digər aparıcılarla birlikdə Surviver qrupunun "Eye of the Tiger" mahnısını ifa etmişdir. Həmin il “Romeo və Cülyetta” myuziklında Romeo rolunu canlandıran Mons, SVT-də yayımlanan “Jakten på Julia” adlı istedad şousunun çəkilişlərində iştirak etmiş və müsabiqənin qalibi olan Lizett Paqler sonradan Cülyetta rolunu canlandırmışdır. Myuziklın premyerası dekabrda Göta Lejon teatrında baş tutmuşdur.
2011-ci ildə Mons Selmerlövün Anders Lundinin yerinə SVT-də yayımlanan “Allsång på Skansen” şousunun aparıcısı olacağı elan edildi. Sonradan Mons həmin şounun 2012-ci il efirində də aparıcı oldu.
2013–14: Barcelona Sessions
2013-cü ilin martında Selmerlöv “Barcelona Sessions” adlı üçüncü solo albomu üzərində işə başladığını elan etdi və albomdan ilk sinql olan “Broken Parts” mahnısını təqdim etdi. Daha sonra o, İsveç telekanallarında “Run For Your Life” adlı yeni mahnısını təqdim etdi. 2013-cü ilin sentyabrında Selmerlöv albomdan ikinci sinql olan “Beautiful Life” mahnısını təqdim etdi, bir müddət sonra isə “Parallels” adlı yeni mahnını çıxardı. Monsun üçüncü solo albomu 5 fevral 2014-cü ildə satışa çıxarıldı.
2013-cü ilin yayında SVT-də “Allsång på Skansen ” şousunun aparıcısı olan Mons 13 avqustda final efirindən sonra şounu tərk edəcəyini açıqladı. Selmerlövün aparıcı kürsüsünü isə müğənni Petra Marklund tutmuşdur.
180px|thumbnail|right|Selmerlöv Avroviziya Mahnı Müsabiqəsində çıxış edərkən
2015–bu günə kimi: Avroviziya Mahnı Müsabiqəsi və Perfectly Damaged
2015-ci ildə növbəti dəfə Melodifestivalen yarışmasına qatılan Mons, "Heroes" mahnısı ilə 288 xal toplayıb finalda qalib gəldi. Həin müsabiqədə ifa Behranq Miri tərəfindən ifa edilmiş "Det rår vi inte för" mahnısının da müəlliflərindən biri Mons olmuşdur.
11 may 2015-ci ildə Selmerlöv dördüncü studio albomu olan "Perfectly Damaged" albomunun üz qabığının 5 iyun 2015-ci ildə təqdim ediləcəyini açıqladı. 17 may 2015-ci ildə Mons "Heroes" mahnısını ilk dəfə Belqradda X Factor Adria yarışmasının ilk canlı efirində ifa etdi.
2015 Avroviziya Mahnı Yarışmasından qabaq əksər qiymətləndirmə təşkilatları Monsun qalib gələcəyini iddia edirdilər. 21 mayda ikinci yarımfinalda çıxış edən Mons 217 xalla (Avroviziya tarixində yarımfinalda toplanmış ən böyük xal göstəricisi) finala keçdi. Finalda 365 xal toplayan Mons 2015 Avroviziya Mahnı Müsabiqəsinin qalibi oldu və onun xal göstəricisi Avroviziya tarixində üçüncü ən böyük göstərici oldu.
17 sentyabrda Avropa turnesinə başlamazdan əvvəl, müğənni, yay aylarında İsveç və Finlandiyada bir neçə müsabiqədə qonaq qismində çıxış edib.
Şəxsi həyatı
Selmerlövün özündən balaca bir bacısı var. O, boş vaxtlarında futbol, tennis və qolf oynamağı sevir.
2004-cü ildə Selmerlöv ailəsi ilə birlikdə Tailandın Kao Lak kurort şəhərində istirahət edərkən Hind okeanında zəlzələ baş vermiş və sahilyanı ərazilərə ciddi ziyan dəymişdir. Lakin Mons və ailəsi bu faciədən xilas ola bilmişdi. 180px|thumbnail|right|Selmerlöv [[2007 Stokholm Gey praydında.]] 2008-2011-ci illərdə Mons İsveç pop qrupu “A-Teens”in keçmiş üzvü, müğənni və model Mari Serneholtla əlaqədə olmuşdur.
Mübahisələr
2014-cü ilin martında “Pluras kök” adlı İsveç yemək şousuna qatılan Selmerlöv şou zamanı homoseksuallığı “avvikelse” (təxminən sapma və ya çaşma) hesab etdiyini demişdi. Şouda o, bildirmişdi ki, homoseksuallığın səhv bir şey olduğunu fikirləşmir, lakin bunun bioloji baxımdan təbii olduğunu da düşünmür. Sonradan işlətdiyi bu ifadəyə görə bir neçə dəfə üzr istəyən Selmerlöv bunun bir səhv anlaşılma olduğunu bildirmişdi. Selmerlövün Melodifestivalen yarışmasında qalib gəlməsi və ölkəsini Avroviziya Mahnı Müsabiqəsində təmsil edəcəyi dəqiqləşdikdən sonra bu qalmaqal beynəlxalq mətbuat səhifələrinə çıxmış, lakin həm İsveç LGBT birlikləri, həm də Avroviziya media iştirakçıları Selmerlövü müdafiə etmişlər. Yarışma qabağı verdiyi müsahibədə Selmerlöv çoxlu gey dostlarının olduğunu, həmçinin ətrafındakı homoseksual insanlarla çox yaxşı münasibəti olduğunu bildirmişdi. Müsabiqədən sonra Mons Selmerlövün adı naməlum olan başqa bir oğlanla görüşməsi haqqında məlumat və onların öpüşmələrini əks etdirən fotolar yayılmışdır.
Roma imperatorlarının siyahısı
Roma imperatorlarının siyahısı — Romanın ilk imperatoru (müasir fikrə görə) Oktavian Avqust olmuşdur: Mark Antoni üzərində qələbədən və Misirdən qayıtdıqdan sonra, 13 yanvar e.ə. 27-ci ildə o, triumf qazandı və Senat qarşısında fövqəladə səlahiyyətlərindən istefa verərək Respublikanın bərpasını elan etdi, lakin 75 legionu və imperator titulunun saxlanmasını (daimi praenomen kimi) əmr etmişdi. thumb|353x353px|Vatikan muzeyində imperator [[Oktavian Avqustun heykəli]] İmperator Kommodun sui-qəsd nəticəsində öldürülməsindən sonra, Roma İmperiyasında çoxsaylı uruzpatorların meydana çıxması ilə səciyyələnən üçüncü əsr böhranı başlandı. Nəticədə 395-ci ildə Roma İmperiyası Qərbi və Şərqi Roma imperiyalarına bölündü. 476-cı ildə sonuncu Roma imperatoru Romul Avqust (rəsmi olaraq imperator özünü 480-ci ilə qədər Yuli Nepot hesab edirdi) hakimiyyətdən devrildi.
Qərbi Roma İmperiyası süqut etdi, lakin Şərq Roma imperiyası Bizans İmperiyası adı ilə təxminən min il, 1453-cü ildən paytaxt Konstantinopolun Osmanlı İmperiyası tərəfindən işğal olunmasına qədər mövcud oldu.
Roma imperatorlarının siyahısı xronoloji qaydada, uruzpatorlar isə kursivlə qeyd olunmuş şəkildə verilmişdir. İmperatorların rəsmi olaraq elan edilməməsi (ənənəvi olaraq daxil edilmişlər, məsələn, Böyük Makrian) istisna olmaqla, mərkəzi hakimiyyətə qarşı üsyanları artıran Roma rəhbərləri göstərilməmişdir. Hakimiyyət şəriki olaraq hakimiyyət varisləri göstərilib (I əsrin ortalarından bəri varis statusunun demək olar ki, həmişə Sezar titulu ilə üst-üstə düşmüşdür), bəzən — imperatorun hərəkətsiz olduğu zaman regentlər rəsmi hakimiyyət şəriki olub.
Rəcəb Əşhəbəliyev
Rəcəb Əşhəbəliyev — Azərbaycanı təmsil edən sərbəst güləşçi.
Karyerası
Rəcəb Əşhəbəliyev 1998-ci ildə Türkiyədə baş tutan Dünya Çempionatını, həmçinin 1999-cu ildə Macarıstanda baş tutan Avropa Çempionatını dördüncü pillədə başa vurdu.
"Cavidşünaslıq" araşdırmalar toplusu
===Nəşr Tarixi                                                                                                                                                                                                                                                                                                                                     === Azərbaycan Milli Elmlər Akademiyası Hüseyn Cavidin Ev Muzeyi nin direktoru, filologiya elmləri doktoru Gülbəniz Babaxanlı nın rəhbərliyi və muzeyin əməkdaşları tərəfindən yüksək  tədqiqatçılıq  zəhməti  hesabına  müxtəlif  illərdə (1912-1983) mətbuat orqanlarında filosof şair Hüseyn Cavid haqqında olan  materiallar 2012-ci  ildə sistemləşdirilərək “Cavidşünaslıq” adı ilə ayrı-ayrı  toplular  (10 cild)  halında  daha  mükəmməl  şəkildə yenidən nəşr olunmuşdur.
İdeya və Məzmunu
Cavid yaradıcılığı hələ ədibin öz sağlığında tədqiq və təhlil olunmağa başlamış, onun yaradıcılığı araşdırma obyekti kimi mətbuat səhifələrində öz əksini tapmışdır. AMEA Hüseyn Cavidin Ev Muzeyi nin elmi fəaliyyətinin mühüm uğurlarından biri kimi hazırlanan “Cavidşünaslıq” toplusunun ideyası da məhz həmin araşdırmaların bir araya gətirilərək ayrı-ayrı toplular halında çap edilməsidir. Toplunun cildlərində Hüseyn Cavid in həyat və yaradıcılığı haqqında müxtəlif mətbu orqanlarda işıq üzü görmüş məqalə və araşdırmalarla yanaşı, həm də Cavidlə bağlı irili-xırdalı bütün məlumatlar öz əksini tapmışdır. Bunların sırasında teatr tamaşaları haqqında elanlardan tutmuş Hüseyn Cavid yaradıcılığı ilə bağlı rəngarəng tədbirlər haqqında informasiya verən yazılar da vardır. Toplunun tərtibi zamanı tarixi həqiqətin mümkün qədər təhrif edilməməsinə, Cavid haqqında istər müsbət, istərsə də tənqidi fikirlərin bütünlükdə əks olunmasına xüsusi diqqət göstərilmişdir.
Strukturu
Toplunun  ilk   cildlərinə (I-III)  daxil  edilmiş 1912-1936-cı  illərdə   yazılan   məqalələrin  böyük  bir  qismi  Hüseyn Cavid in  əsərlərinin  tamaşalarına  olan  təhlil  və  tənqidlərdən  ibarətdir. Toplunun növbəti  cildlərində (IV-VI)  20 illik  (1936-1956)  qadağa dövründən  sonrakı  5  ildən  başlayaraq 1970-ci  ilin sonu qədər yazılmış məqalələr verilmişdir. Burada M.Hüseyn, R.Rza, M.Cəfər, Ə.Ağayev, C.Xəndan, A.Zamanov, M.Əlioğlu kimi dövrün tanınmış ədəbiyyatşünas və tənqidçilərin yazıları xüsusən diqqəti cəlb edir. Oncildliyin son cildləri (VII-X) 1971-ci ildən 1983-cü ilin sonunadək olan dövrü əsasən Heydər Əliyevin Hüseyn Cavid konsepsiyası çərçivəsində təqdim edilir. Ulu öndərin konsepsiyasının elmi-nəzəri və bədii-fəlsəfi  mahiyyətini  ədibin  XX  əsrdə Azərbaycan  ədəbiyyatının, mədəniyyətinin, elminin  inkişafına verdiyi yüksək dəyər təşkil edir. Belə ki, Ümummilli liderin möhtəşəm  fəaliyyəti, verdiyi  sərəncam  və  qərarlar özünəməxsus tarixi, nəzəriyyəsi  və  estetik  ideyası  olan  Cavidşünaslığın bir elm kimi inkişafına güclü təkan vermişdir. Ədəbiyyatşünaslıq sahəsində möhtəşəm bir nəşr kimi 10 cildlik “Cavidşünaslıq” toplusu  dəyərli  bir  mənbə,  tarixi-mədəni  və  elmi  irs olaraq: 1. Hüseyn Cavid in zəngin yaradıcılığı istiqamətində aparılmış araşdırmaların təbliğində etibarlı və əsaslı mənbədir; 2. Cavidşünaslığın nəzəri-tarixi problemlərini araşdıran müasir tədqiqatçılara ədəbi-tənqidi  və  bədii-estetik  fikrin Hüseyn Cavid yaradıcılığına münasibətini  öyrənməyə imkan verir; 3. Hüseyn Cavidin bir filosof sənətkar kimi çətin və keşməkeşli yaradıcılıq həyatında keçdiyi ömrün mərhələlərini təhlil etməyə, onun şəxsiyyətinin  yenilməzliyini,  bütövlük  və  əzəmətini  dərk  etməyə  əsas verir.
“CAVİDŞÜNASLIQ” ARAŞDIRMALAR TOPLUSU: 10 CİLDDƏ
1-ci cild: Tolunun I sayına Hüseyn Cavid şəxsiyyəti və yaradıcılığı haqqında 1912-1925-ci illərdə çap olunmuş məqalə, resenziya, məlumat, mühakimə və müzakirə mətnləri, şeirlər və s. daxil edilmişdir. Müəlliflər arasında  Məhəmməd Hadi, Kantəmir, M.S.Kirmanşahlı, İbrahim Xəlil, Əli Nazim, Kazımoğlu (Seyid Hüseyn), Mustafa Quliyev, Abdulla Şaiq kimi tanınmış ədəbiyyat xadimləri vardır. Bəzi yazılar isə ya gizli imza və ya da imzasız verilmişdir.
2-ci cild: Toplunun II sayında Hüseyn Cavid şəxsiyyəti və yaradıcılığı haqqında 1926-1930-cu illərdə çap olunmuş məqalə, resenziya, məlumatlar, böyük sənətkara həsr edilmiş bir neçə şeir daxil edilmişdir. Materialların müəllifləri arasında Əli bəy Hüseynzadə, Əziz Şərif, Hənəfi Zeynallı, Mustafa Quliyev, Əli Nazim, Yusif Vəzir Çəmənzəminli, Əmin Abid, Cabbar Əfəndizadə kimi tanınmış ədəbiyyat xadimləri ilə yanaşı az tanınan yazarlar da vardır.
3-cü cild: Toplunun bu sayına Hüseyn Cavidin şəxsiyyəti və yaradıcılığı haqqında 1930-1937-ci illərdə çap olunmuş məqalə, resenziya, məlumatlar daxil edilmişdir. Ədibin həyatda olduğu dövrün cavidşünaslığı bu illərlə başa çatır və 20 illik fasilədən sonra əbədi Cavidin cavidşünaslığı meydana çıxır. Topluda Cəfər Cabbarlı, İ.Mirzə, Əli Hüseyn, Əli Nazim, Hüseyn Mehdi, Məmməd Kazım Ələkbərli, Sabit Manafzadə və b. Kimi tanınmış ədəbiyyat xadimləri və tənqidçilərlə yanaşı, ədəbi ictimaiyyət arasında nisbətən az tanınan  başqa yazarlar da vardır.
4-cü cild: Cavidşünaslığın IV cildinə böyük dramaturq Hüseyn Cavidə bəraət veriləndən sonra, yəni 1956-1961-ci illərdə dövri mətbuatda çap olunmuş yazılar toplanmışdır. 20 illik fasilədən sonra yenidən o dövrün yaradıcı şəxsiyyətləri H.Cavid haqqında elmi məqalələr, xatirələr, yubiley yazıları yazmağa başladılar. Müəlliflər arasında Məsud Vəliyev, Abbas Zamanov, şairin sevimli qızı Turan Cavid, Məmməd Cəfər, Əkbər Ağayev, Rəsul Rza, Cəfər Xəndan və başqaları da var.
5-ci cild: Toplunun V cildi 1962-1963-cü illərdə H.Cavid şəxsiyyəti yaradıcılığı barədə dövrü mətbuatda çap olunmuş məqalə, rəy və xatirələri əhatə edir. Hüseyn Cavidin 80 illik yubileyi münasibətilə dərc olunmuş şeirlərə də müəyyən yer verilmişdir. Məmməd Cəfər, Məmməd Arif, Mehdi Hüseyn, Cəfər Cəfərov, Camo Cəbrayılbəyli, Mirzə İbrahimov, Məmməd Rahim, Abbas Zamanov kimi tanınmış tədqiqatçıların araşdırmaları ilə yanaşı, yeni istedadlı cavidşünasların - Yaşar Qarayev in, Əbülfəz İbadoğlunun Cavid haqqında ilk məqalələri də bu dövrün məhsuludur.
6-cı cild: Seriyanın VI cildinə 1964-1970-ci illərdə dövrü mətbuatda işıq üzü görmüş elmi, publisistik və bədii materiallar salınmışdır. Mirzə İbrahimov, Abbas Zamanov, Mehdi Məmmədov, Əli Sultanlı kimi ağsaqqal ədəbiyyat adamları ilə yanaşı, Yaşar Qarayev, Əbülfəz İbadoğlu, Məsud Əlioğlu kimi cavidşünaslar da bu sahədə axtarışlarını davam etdirirlər. Aslan Aslanov, Asif Əfəndiyev, Zahid Əkbərov, Abbas Acalov və b. kimi yeni imzalar da nəzərə çarpır. 30-cu illərin anticavid kampaniyasının residivi kimi İslam İbrahimovun məqaləsi diqqəti çəkir.
7-ci cild: Seriyanın VII cildinə Hüseyn Cavidin yaradıcılığı, dövrü, ədəbi mühiti və şəxsiyyəti, teatrı haqqında oçerk və məqalələr, xatirələr, rəylər daxil edilmişdir. Ümummilli Lider Heydər Əliyev in Azərbaycanda birinci dəfə hakimiyyətə gəlişinin ilk beşilliyinə təsadüf edən bu dövrdə Cavid mövzusuna diqqət və qayğının kifayət qədər artdığı müşahidə edilir. Əziz Şərif, Qulam Məmmədli, Məmməd Arif, Əkrəm Cəfər, Mehdi Məmmədov, Yaşar Qarayev, Zahid Əkbərov, Timuçin Əfəndiyev kimi cavidşünasların bu sahədə xüsusi fəaliyyətini qeyd etmək lazımdır.
8-ci cild: VIII cilddə 1975-1981-ci illərdə Mirzə İbrahimov, Qulam Məmmədli, Əbülfəz İbadoğlu, Zahid Əkbərov, Elçin kimi əvvəlki dövrlərdən tanıdığımız cavidşünaslarla yanaşı, İsa Həbibbəyli nin Hüseyn Cavid yaradıcılığına həsr etdiyi ilk məqalələr də çap olunmuşdur. Zahid Əkbərovun “Hüseyn Cavidin “Şeyx Sənan” faciəsi”, Məsud Əlioğlu nun “Hüseyn Cavidin romantizmi” monoqrafiyasına yazılmış rəylər cavidşünaslığın dərininə inkişafına xidmət edir. Tamilla Təhmasibin, Məryəm Əlizadə nin, Cəlil Vəzirovun, İlham Rəhimlinin və b. məqalələri, Cavid teatrına peşəkar yanaşma kimi diqqəti çəkir. Əjdər İsmayılovun “Cavid və Şekspir” araşdırmasında Vilyam Şekspirin “Otello” əsəri ilə Hüseyn Cavidin “İblis” faciəsini müqayisə edilir. Toplu dəyərli bir mənbə kimi cavidşünaslığın gələcək inkişafında yardımçı vasitə rolunu oynaya bilər. “Cavid xatirələrdə” silsiləsi Mirzə İbrahimov un, Qulam Məmmədli nin, Şəmsi Bədəlbəyli nin dahi sənətkar haqqındakı səmimi xatirələrində davam etdirilir.
9-cu cild: Hüseyn Cavidin anadan olmasının 100 illik yubileyinə təsadüf edən 1982-ci ilin cavidşünaslığının materiallarını əhatə edən IX cilddə böyük şair-dramaturqun yaradıcılığı müxtəlif yönlərdən tədqiqə cəlb olunur, onun zəngin irsi araşdırma obyektinə çevrilir. Mirzə İbrahimov, Məmməd Cəfər, Qulam Məmmədli, Abbas Zamanov, Qulu Xəlilov, Elçin kimi tanınmış müəlliflərlə yanaşı, bir sıra yeni imzalara da təsadüf edilir. Cavidin bədii dili haqqında Musa Adilovun məqaləsi də maraq doğurur.
10-cu cild: Seriyanın X cildinə 1983-cü ildə Azərbaycan mətbuatında Hüseyn Cavid haqqında dərc olunmuş yazılar salınmışdır. Cavidin 100 illik yubileyi münasibətilə 1982-ci ildə başlanmış tədbirlər həmin il də davam etdirildiyindən, materialların əksəriyyəti yubiley xarakteri daşıyır. Abbas Zamanov, Qulu Xəlilov, Zahid Əkbərov, Fərman Xəlilov kimi cavidşünasların tədqiqatları ilə yanaşı, Məmmədəli Əsgərov, Şəmistan Mikayılovun araşdırmaları da maraq doğurur. Toplu dəyərli bir mənbə kimi cavidşünaslığın gələcək inkişafında yardımçı vasitə rolunu oynaya bilər.
Qücərat dili
Qücərat dili Hind-avropa dil ailəsindən bir dildir və Hindistanın Qücərat əyalətində, Pakistan, Keniya, Tanzaniya və Uqandada bu dildə danışılır.
NGC 3530
NGC 3530, Yeni Baş Kataloqda qeydə alınmış qalaktikadır. Göy üzündə Böyük Ayı bürcü istiqamətində yerləşir. S tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Moşovse
Moşovse (Mošovce) — Slovakiyada bir çoxlu tarixi abidəli bir kənd. Bu kənd Slovakiyalı şair Ján Kollárın doğulduğu yerdir. Əhalisi 1380 nəfərdir.
Vasili Patruşev
Vasili Patruşev — Sovet fizioloqu. Professor, biologiya elmləri doktoru, Ev heyvanlarının mənşəyi və təkamülü üzrə mütəxəssis.
Bioqrafiyası
Vyatka quberniyasının Kotelniçski qəzasının Patruşevo kəndində anadan olmuşdur. Atası İvan Aleksandroviç Patruşev ibdiodai təhsilini almışdır. Sosial Demokrat dərnəyinin işində iştirak etmiş, sonra həbs edilmişdir. Həbsdən qacaraq Çelyabinskdə gizlənmişdir. Anası Fedosya İvanovna Belıx adi kəndli olmuşdur.
1929-cu ildə Vasili Patruşev orta məktəbi bitirir və bir müddət Kotelniçeski Komsomol Könüllü Komitəsinin pionerləri ilə iş üzrə icra katibinin müavini vəzifəsində çalışır. 1932-ci ildə Qorki Kənd Təsərrüfatı İnstitutunu bitirir, sonra aspiranturada qalır və namizədlik dissertasiyasını müdafiə edir.
Bundan sonra Patruşev Moskvaya köçür, SSRİ Elmlər Akademiyası Genetika İnstitutunda doktoranturasına yazılır. N. Vavilovun rəhbərliyi altında baş elmi işçi kimi çalışır. Kənd təsərrüfatı heyvanlarının biokimyəvi xüsusiyyətləri və morfofizioloji növlərinin öyrənilməsi ilə məşğul olur.
Böyük Vətən müharibəsi başlamazdan əvvəl Minskə köçür və burada Belorusiya Sovet Sosialist Respublikası Elmlər Akademiyası Əkinçilik İnstitutunun heyvandarlıq şöbəsinə rəhbərlik edir. 1941-1943-cü illərdə Qərb Cəbhəsində xəstəxana laboratoriyasının müdiri olmuş, sonra Sverdlovska köçürülmüş və yenidən xəstəxana laboratoriyasına rəhbərlik etmişdir. 1944-cü ildə müharibə sona yaxınlaşanda ölkədə Uralda akademik bioloji bir təşkilatın təşkili məsələsi aktuallaşır. Biologiya elmləri doktoru və professor Vasili İvanoviç Patruşev SSRİ Elmlər Akademiyası Ural Filialının Biologiya İnstitutunun (indiki Rusiya Elmlər Akademiyası Ural Filialının Bitki və Heyvan Ekologiyası İnstitutu) qurucusu və ilk direktoru olur. Patruşevin rəhbərliyi altında laboratoriyalar təşkil edilir və böyük bir qrup işə qəbul edilir. Tədqiqatın əsas istiqamətləri formalaşdırılır.
Eyni zamanda Ural Dövlət Universitetində müəllimlik fəaliyyəti ilə məşğul olur. 1948-ci ildə xüsusilə biologiya və genetika üçün çətin günlər gələndə Vasili Patruşev Veismanism-Morqanism, anti-lısenkov və anti-miçurin fəaliyyətlərində günahlandırılır və Biologiya İnstitutunun direktoru vəzifəsindən ayrılmalı olur. 1950-ci ildə Ural Dövlət Universitetinin Fiziologiya Bölməsinin rəhbərliyini öz üzərinə götürür. 1956-cı ildə ona Uralda ilk Elmi Tədqiqat Kənd Təsərrüfatı İnstitutunu yaratmağı tapşırılır. Bununla birlikdə 1950-ci illərin sonunda Patruşev əkinçilik təcrübələrini tənqid etməyə başlayır və yenidən təqib edilir. 1958-ci ildə Ural Dövlət Universitetinin İnsan və Heyvan Fiziologiyası şöbəsinə qayıdır və 22 aprel 1962-ci ilədək ölümünə qədər orada çalışır. İvanovskoye qəbiristanlığında dəfn edilmişdir.
60-dan çox elmi məqalənin müəllifidir.
Mükafatları
"1941-1945-ci illər Böyük Vətən müharibəsində Almaniya üzərində qələbəyə görə" medalı və "1941-1945-ci illər Böyük Vətən müharibəsində rəşadətli əməyə görə" medalı ilə təltif edilmişdir.
Lukinyas
Lukas Lima Linyares və ya sadəcə Lukinyas  — Braziliya futbolçusu, MLS-də çıxış edən "Nyu-York Red-Bullz" FK-nın hücumçusu və vingeri.
Aves
Lukinyas 25 avqust 2017-ci ildə "Aves" FK ilə üç illik müqavilə imzalamışdır. O, üç gün sonra bir mövsümlük "Vilafranka"ya icarəyə verilmişdir. Liqada çıxış etdiyi 32 oyunda 10 qol vurmuşdur.
L (Death Note)
Serial boyu o, serialın baş qəhrəmanı, orta məktəb dahisi Layt Yaqaminin fəaliyyətini müşahidə edir və casusluq edir. L Laytı fövqəltəbii vasitələrlə bütün dünyada yüksək profilli cinayətkarları qətlə yetirməkdən məsul olan məşhur seriyalı qatil "Kira" kimi ifşa etməyə çalışır. Serial irəlilədikcə, L və Layt arasında psixoloji zehn oyunu güclənir və hər biri bir sıra mürəkkəb hiylələr və sxemlər vasitəsilə digərinin əsl şəxsiyyətini üzə çıxarmağa çalışır.
Anime adaptasiyasında o, yapon dilində Kappei Yamaquçi, və ingiliscə Alessandro Culiyani tərəfindən səsləndirilir. L, canlı döyüş filmləri seriyasında Kenichi Matsuyama, televiziya dramında Kento Yamazaki və Amerika filmində Lakeith Stanfield tərəfindən canlandırılmışdır.
Yaradılış və konsepsiya
Serialın yazıçısı Tsuqumi Oba L-i gənc biri kimi yaratdı, çünki o, L rəqibi Laytdan əhəmiyyətli dərəcədə böyük olsaydı, hekayənin çox maraq göstərməyəcəyinə inanırdı. L-in adı üçün o, çox əhəmiyyət kəsb edən tək hərfdən istifadə etmək istəyirdi; "I" və "J" hərflərini düşündü, lakin sonda diqqətlə düşünərək "L" seçdi. Oba L-in xarakter dizaynının çox hissəsini serialın rəssamı Takeshi Obataya həvalə etdi. Obata Obadan L-in "cəlbedici" ola biləcəyini haqqında soruşdu. Daha sonra Oba kiçik şəkillərinə L-in oturma tərzi, "o ingilisdir" və "o laqeyddir" kimi fikirləri daxil etdi. Oba L-in davranışları və şirniyyatlara olan maraqları ilə bağlı təfərrüatları əlavə etdi. Obata, L-in Oba tərəfindən çəkdiyi miniatürlərin gözlərinin altında torba olmadığını və onun çox faydalı olan "ifadəsi olmayan düz bir üzü" olduğunu şərh etdi. Obata, personajın şəxsən göründüyü 11-ci fəslə qədər L-i "cəlbedici gənc" kimi çəkdi. 11-ci fəsildən sonra Obata və Oba onun görünüşünü Laytın görünüşü ilə müqayisə etməyə razılaşdılar.
İlk manqa fəsillərinin inkişafı zamanı Obata L-in "o qədər şübhəli idi ki, əgər onlar nə vaxtsa rastlaşsalar, Layt dərhal onun L olduğunu biləcəkdi". Obatanın redaktoru ona L-in "baxış tərəfindən asılı olaraq sərin görünən" deyəndə, Obata L-nin gözlərinin altına qara torbalar əlavə etdi. Obata, qara gözaltı torbalarının cəlbedici olduğuna inandığını bildirərkən Devilmandakı Akira Fudou-ya istinad etdi. Bundan əlavə, Obata, L-in "tamamilə qara gözlərə" və "əsasən qaşlara" malik olmasını ehtiva edən "ölü gözlər" konsepsiyasını düşündü. Obata hesab edir ki, qara gözlər adətən personajı axmaq edir, lakin gözaltı torbaları personajın baxışlarını itiləşdirir.O düşündü ki, dizayn "sirr hissi" oyadır və oxucu L-in həqiqi fikirlərini müəyyən edə bilməz. Obata həmçinin L-in gözləri altındakı torbaların onun həyat tərzi və keçmişi haqqında fərziyyələr yaratmaq üçün faydalı olduğunu söylədi. Onun L üçün nəzərdə tutduğu paltar "sadə" ağ, uzunqol köynək və cins şalvar idi ki,buda L-in geyim seçiminə fikir vermədiyini göstərirdi. Death Note 13: Necə Oxumalı kitabında Oba L-in ilkin kobud layihəsini təqdim etdi və dedi ki, "sərin ifadə" ilə və gözləri altında torbalar olmadan L fərqli bir insan kimi görünürdü.
L-in döyüş tərzi Kapoeyraya bənzəyir. Bununla belə, Obata L-nin döyüşlərini çəkərkən bunu nəzərə aldığını inkar edərək, əli qandallı halda kimisə təpikləməyin ən təsirli yolunu düşündüyünü söylədi. O əlavə edib ki, əgər üslub kapoeyraya bənzəyirsə, bu, "ona başqa element əlavə edir" və "bu, məni xoşbəxt edir".Rəngli illüstrasiyalar tərtib edərkən, Obata "atmosferi düzgün qurmağa" kömək etmək üçün əsas personajlara xüsusi rənglər təyin etdi; qızıl L-ə həvalə edildi.
Filmdə L
Matsuyama L-i təsvir etməkdə çətinlik çəkirdi və onun performansından narahat idi. O, L-in başqaları ilə nadir hallarda ünsiyyət qurduğunu əsaslandırdı və ona görə də onu "digər insanları emosional səviyyədə tam başa düşmür" kimi təsvir etdi. Özünü "fiziki cəhətdən çox çevik olmayan" kimi təsvir edən Matsuyama L-in duruşlarını təqlid etməkdə çətinlik çəkirdi.O, həmçinin L-in yediyi kimi şirniyyatlar yeyir və L-in jestlərinin təfərrüatlarına fikir verirdi. "L: Change the World" filminin direktoru Hideo Nakata "The Daily Yomiuri"yə deyib ki, L-in "Death Note" seriyasında nümayiş olunmayan "insan tərəfini" sərgiləmək istəyir.
Görünüşlər
L, həmçinin Hideki Ryuqa (流河 旱樹, Ryūga Hideki), Ryuzaki (竜崎, Ryūzaki), Eraldo Coil (エラルド＝コイル, Erarudo Koiru), və Deneuve (ドヌーヴ, Donūvu)ləqəblərindən istifadə edir.O, dünyanın ikinci və üçüncü ən yaxşı detektivləri kimi reputasiya qazanıb, çox təmkinli, gizli biridir və yalnız köməkçisi/nümayəndəsi Vatari vasitəsilə hakimiyyətlə əlaqə saxlayır. O, heç vaxt üzünü dünyaya göstərmir, əksinə qara hərf şriftində böyük L hərfi ilə özünü göstərir. Onun əsl adı L Lolayt yalnız Death Note 13: Necə Oxumalı kitabçasında açıqlanır. thumb|L loqo Müəmmalı, adsız, yüksək intellektli, hiyləgər və qlobal miqyasda hörmətli beynəlxalq konsaltinq detektivi kimi təqdim edilsə də, L-in əslində 20 yaşlarında solğun dərisi və gözlərinin ətrafında görünən tünd dairələri olan hündürboy, dağınıq və cılız bir gənc olduğu ortaya çıxdı. O, sosial cəhətdən səriştəsiz, yöndəmsiz və bir qədər misantropik biridir. Onun şəhadət barmağı və baş barmağı ilə əşyaları tutmaq, oturmaq əvəzinə çöməlmək, əsasən ayaqyalın gəzmək və şirniyyatlara, tortlara, südlü qidalara, qənnadı məmulatlarına qeyri-təbii yaxınlıq kimi bir çox diqqətəlayiq qəribəlikləri var. Onun yalnız bu qidaları yediyi görülür, lakin bu pəhriz onun sağlamlığına və fiziologiyasına açıq-aşkar təsir göstərmir. Hətta bu bunlara baxmayaraq, o, yüksək bacarıqlı, intellektual cəhətdən zəkalı və parlaq kriminoloq/cinayət müstəntiqidir. O, soyuqqanlı və rüsvayçı kimi çıxış edə bilər və tez-tez şübhəli üsullardan istifadə edir, işi vəzifə hissi ilə deyil, cansıxıcılıqdan həll edir. Bununla belə, o, ciddi əxlaq kodeksinə malikdir, öz qüsurlarını və çatışmazlıqlarını bilir və Kiradan fərqli olaraq mənəvi cəhətdən iyrənc standartları keçmək istəmir.
L həyatının çox hissəsini özünü cinayət işlərinin açılmasına həsr etməklə, bütün dünyada cinayətkarları ovlamaq və yaxalamaqla keçirib. Onun tənhalıqdan, daxili işgəncədən və özünə hörmətdən əziyyət çəkdiyi, hətta bir anda özünü "canavar" adlandırdığı nəzərdə tutulur. O, həmçinin qeyri-adi yüksək intellektə və strategiya, deduksiya, müşahidə, əsaslandırma və profilləşdirmə sahəsində qeyri-adi bacarıqlara malikdir ki, bu da ona bütün dünyada hüquq-mühafizə orqanları arasında yüksək reputasiya qazandırıb. Serialın əvvəlində L dünya üzrə bir sıra sirli silsilə qətllər haqqında öz tədqiqatını həyata keçirir, bunların hamısı "Kira" (yapon dilindən tərcümədə qatil) kimi tanınan aşkar fövqəltəbii serial qatil tərəfindən həyata keçirilir. Serial qətllərin hamısının bir-biri ilə əlaqəli olduğunu və törədildiyini eyni zamanda Yaponiyadan qaynaqlandığını düşünən L, Yaponiya polisi ilə müttəfiq olur və qətllərin araşdırılmasında onlara kömək edir. O, serialın baş qəhrəmanı, orta məktəb dahisi və L ilə müttəfiq olan Kira istintaqının əsas üzvlərindən biri olan detektiv nəzarətçi Soiçiro Yaqaminin oğlu Layt Yaqami-nin Kira olduğundan qəti şəkildə şübhələnsə də, sübut edə bilmir.Lakin buna baxmayaraq o, Layta şübhə ilə yanaşır və onu diqqətlə izləyir.
Seriyanın ilkin diqqətinin əksəriyyəti L və Laytın kompleks, beyin və mürəkkəb psixoloji zehn oyununa yönəlib, çünki hər ikisi digərini üstələmək və onları ifşa etmək üçün öz ağıllarından və intellektindən istifadə edir. L Kira kimi Laytı ifşa etməyə çox yaxınlaşsa da, o, bunu edə bilməmişdən əvvəl Rem tərəfindən öldürülür, lakin ölümündən əvvəl Laytın Kira olduğuna dair şübhəsi təsdiqlənir. L-in ölümü Kira təhqiqatının gedişatını geri qaytarsa da, o, kiminsə Kiranın tutulması işini davam etdirməsini təmin etmək üçün iki istedadlı yetim uşağı özünə potensial varislər seçərək, onlardan biri sonunda Laytı ifşa etməyə müvəffəq olan ehtiyat planı hazırlamışdı.
Tip 95 Ha-Qo yüngül tankı
– 1930-cu illərin əvvəllərində Yaponiya ordusu üçün hazırlanmış yüngül tank modeli. Çinlə müharibədə və Sakit okean müharibəsi illərində Yaponiya ordusu üçün yararlı hərbi texnika olduğunu sübut etsə də, ABŞ tankları və antitank silahları ilə müqayisədə geridə qalmışdır.
İstehsal tarixi
Modelin ilk 2 prototipi 1934-cü ildə Mitsubishi şirkəti tərəfindən tamamlanmışdır. 1936-cı ildə kütləvi istehsal olunmağa başlanmışdır. Çində və Yaponiyada sınaqdan keçirildikdən sonra Tip 95 adı ilə standartlaşdırılmışdır. Şirkət modelə Ha-Qo adını versə də, ordu modelə Ke-Qo adını vermişdi. 1943-cü ilə kimi bu tank modelinin 1100-dən çox nümunəsi istehsal olunmuşdur.
Xüsusiyyətləri
Modelin gövdəsi və lüləsi pərçimlənmiş konstruksiyadan ibarət idi və qalınlığı 6–14 millimetr arasında dəyişirdi. Tankı idarə edən şəxs yuxarı hissənin sağında, pulemyotçu isə onun solunda dayanırdı. Pulemyotçu 6,5 millimetrlik və sağa-sola dönmə manevrası 35° olan Tip 91 silahdan istifadə etsə də, bu daha sonra 7,7 millimetrlik Tip 97 ilə əvəz olunmuşdur. Lülə gövdənin mərkəzində dayanırdı və 37 millimetrlik tank zirehdeşəni olan Tip 94 ilə təchiz olunmuşdu. Daha sonra bu, eyni kalibrli, lakin daha sürətli Tip 98 ilə əvəz olunmuşdur. Lüləyə paralel başqa silah olmasa da, lülənin sağ tərəfinin dibində başqa bir pulemyot quraşdırılmışdı. Tankın iki pulemyotunda 2970 patron, əsas silahında isə 119 patron var idi. Dövrün Fransa tanklarında olduğu kimi bu tank modelinin əsas nöqsanı tank komandirinin həm silahı yükləmək, həm hədəf almaq, həm də atəş açmaqdan məsul olması idi.
1943-cü ildə bir neçə Tip 95 model tank 57 millimetrlik silah üçün modifikasiya edilsə də, bu variant çox uğurlu olmamışdır, çünki tankın lüləsini çox sıxışdırırdı. Ke-Nu isə Tip 97 modelin tankın lüləsinə malik olan Tip 95 model tank idi. Bu model daha sonra Tip 98 Ke-Ni tank modelinin istehsalına gətirib çıxarsa da, 1943-cü ildə ancaq 100 ədədi istehsal olunmuşdur, çünki dizaynı qanedici hesab olunmamışdır. Tip 2 amfibiya tank modeli üçün də Tip 95 tank modelinin avtomativ hissələri üçün tətbiq olunmuş və Sakit okean müharibəsinin ilk illərində geniş istifadə olunmuşdur.
Gəncə Beynəlxalq Xəstəxanası
Gəncə Beynəlxalq Xəstəxanası — Qafqaz regionunda ən iri özəl klinikalarından biri.
Haqqında
Gəncə Beynəlxalq Xəstəxanası 9 sentyabr 2015 tarixindən fəaliyyətə başlamışdır.
Beş mərtəbədən ibarət xəstəxananın ümumi sahəsi 11.887 m²-dir. Gəncə Beynəlxalq Xəstəxanası geniş profilli xəstəxana olaraq Azərbaycanın ikinci böyük şəhəri olan Gəncə şəhərində yerləşir. Gəncə Beynəlxalq Xəstəxanası 2 sentyabr 2016-cı ildə Qafqazda JCI (Joint Commission International) tərəfindən akkreditə edilmiş ilk xəstəxana olaraq tarixə düşmüşdür.
Ambulator və Stasionar müalicə
Gəncə Beynəlxalq Xəstəxanasında 27 tibbi bölmə və 50-dən çox yerli və əcnəbi konsultant mütəxəssis həkimlər fəaliyyət göstərir. Onlardan 5- Tibb üzrə Fəlsəfə Doktoru, 11 Uzman Doktordur. Əcnəbi mütəxəssislərlə yanaşı çalışan yerli həkimlər xarici ölkələrdə seminarlara qatılmış, bilik və bacarıqlarını artırmaq üçün tibbdə baş verən yenilikləri yaxından izləyirlər.
Сheck-up mərkəzi
Gəncə Beynəlxalq Xəstəxanasında check-up mərkəzi fəaliyyət göstərir. Bu mərkəzdə pasiyentlər ümumi və ya müəyyən orqanlar üzrə check-up müayinələrdən yararlana bilər. Bununla da, pasiyentlər üçün vacib olan bütün diaqnostik və laborator müayinələr həyata keçirilir. Pasiyentlər daha az vaxtda sağlamlıqlarının qayğısına qala və xəstəliklərin fəsadlarından qoruna bilərlər. Check-up mərkəzinin fəaliyyətinin digər əsas vəzifəsi hər bir insana öz sağlamlığının qayğısına qalması və xəstəlik haqqında əvvəlcədən xəbərdar olmaqla bir çox baş verə biləcək fəsadlardan qorunmaq fikrini təlqin etməkdən ibarətdir. İnsanların sağlamlığını qoruması üçün mütəmadi olaraq müayinələrdən keçməsi, onların qarşılaşa biləcəyi xəstəliklərin inkişaf etmədən qarşısını almaqla daha uzun və sağlam ömür yaşamalarını təmin etmək də məqsədlərdən biridir.
Tibbi yardım 24/7
Xəstəxanada 24 saat Təcili Tibbi yardım xidməti göstərilməkdədir. Pasiyentlərin daşınması və tibbi yardım alması üçün tam təchiz edilmiş 2 ambulans və 1 reanimobil var. Bununla da az vaxtda təcili və təxirəsalınmaz tibbi yardımı həyata keçirmək üçün geniş və lazımi şərait yaradılaraq pasiyentlərə vaxtında müdaxilə edilir və baş verə biləcək fəsadların qarşısı alınır. Müraciət edilmiş və xəstəxanaya daxil olan pasiyentlərə vacib müdaxiləni etmək üçün tibb heyəti və avadanlıqlar hər zaman hazırdırlar.
Missiya
Gəncə Beynəlxalq Xəstəxanasının missiyası xəstələrə beynəlxalq standartlara uyğun diaqnostik, müalicə və baxım xidməti təmin etmək və bu məqsədlə işçilərinin peşə biliyi və bacarığını davamlı artırmaqdır. Hər zaman tibbdə baş verən yenilikləri tətbiq edən ilk xəstəxanalardan olmaqdır. Xəstəxananın sahib olduğu imkanları daima genişləndirərək qarşıda duran məqsədlərə inamla və səylə addımlamaqdır.
Keyfiyyət siyasəti
Gəncə Beynəlxalq Xəstəxanası olaraq işi beynəlxalq keyfiyyət standartları, xəstə təhlükəsizliyi və etik dəyərlər üzərində qurulub.
Keyfiyyət yaxşılaşdırma məqsədinə uyğun şəkildə yeni hədəflər təyin edir, bunun üçün addımlar atır, atılan addımların doğruluğuna nəzarət edir.
Xidmət keyfiyyəti sənədləşdirilməsi məqsədilə beynəlxalq aləmdə tanınan JCI (Joint Commission International) təşkilatına müraciət edərək Qafqazda ilk akkreditə olunmuş xəstəxana adını qazanıb. Xidmət keyfiyyətini qorumaq və inkişaf etdirmək üçün daimi olaraq pasiyentlərlə sorğular reallaşdırılır, qeyd olunan təkliflər dəyərləndirilir və uyğun şəkildə xəstəxananın işində öz əksini tapır. Xidmət göstərilən hər bir insanın razılığı və keyfiyyətli xidmətlə təmin olunması keyfiyyət siyasətinin prioritet hədəflərindəndir.
JCI tərəfindən beynəlxalq akkreditasiya
Joint Commission International (JCI) - qeyri-kommersiya təşkilatı 1994-cü ildə təsis edilmişdir. Baş ofisi Amerika Birləşmiş Ştatlarının Çikaqo şəhərində yerləşir.
JCI-ın başlıca məqsədi tibb mərkəzlərində xəstəyə göstərilən tibbi xidmətlərin keyfiyyətinin və xəstə təhlükəsizliyinin ölçülməsidir.
JCI bütün dünyada səhiyyə mərkəzlərinin akkreditasiyasını icra edən ən nüfuzlu və etibarlı təşkilat kimi qəbul olunur. JCI standartları dünyada qızıl standart sayıldığı üçün akkreditasiyadan keçmiş xəstəxanalar xüsusi qızıl rəngli fərqləndirmə nişanı ilə təltif edilir.
Xəstəxanada təhlükəsizlik
Xəstəxanada təhlükəsizliyi təmin etmək məqsədilə 57 müşahidə kamerası quraşdırlmışdır. Gülərüz və təcrübəli təhlükəsizlik bölməsinin əməkdaşları 24 saat iş başındadır. Yanğın əleyhinə avtomatik su püskürdücü sistem, 8 təcili yanğın çıxışı və təlimdən keçmiş personal ola biləcək yanğın hadisələrində insan xəsarət və itkisini sıfıra endirməkdədir. Xəstələrin və xəstə yaxınlarının təhlüksəsiz şəkildə xəstəxana xidmətlərindən yararlanması üçün lazımi addımlar atılır və tədbirlər görülür.
Əli Bayramov (sədr)
Bayramov Əli Məhəmməd oğlu — Aqrolizinq Açıq Səhmdar Cəmiyyətinin İdarə Heyətinin sədri (2007–2014).
Həyatı
Əli Bayramov 1959-cu ildə Qərbi Azərbaycanın Göyçə mahalının Basarkeçər rayonunun Şişqaya kəndində аnаdаn оlmuşdur.
Dоğmа Şişqаyа kənd оrtа məktəbini bitirmiş və təhsilini dаvаm еtdirmək üçün Bаkı şəhərinə gəlmişdir.
1984-cü ildən Dövlət Maddi Texniki Təchizat Komitəsində (Material Ehtiyatları Nazirliyi) müxtəlif vəzifələrdə çalışmışdır.
1997-ci ildə 1 saylı Bakı Şərab Zavoduna direktor təyin olunmuşdur.
2007-ci ildən Əli Bayramov Aqrolizinq Açıq Səhmdar Cəmiyyəti idarə heyətinin sədri vəzifəsində çalışmış və 21 may 2014-cü ildə vəzifəsindən azad olunmuşdur.
Əli Bayramov 2010-cu il may ayının 13-14-də İrəvan şəhərində keçirilən BMT-nin Ərzaq və kənd təsərrüfatı təşkilatı - FAO-nun 27-ci regional konfransında İsmət Abasov və Rəşad Məcidov ilə birgə iştirak etmişdir. Tədbirdən sonra Əli Bayramov anadan olduğu Şişqaya kəndinə gedib.
Ailəsi
Ailəlidir, üç övladı var.
Mükafatları
2013-cü ildə Əli Bayramov Azərbaycan Kütləvi İnformasiya Vasitələri İşçiləri Həmkarlar İttifaqı tərəfindən keçirilmiş rəy sorğusuna əsasən əməli uğurları və vətəndaşlıq mövqeyinə görə "İlin Adamı" media mükafatına layiq görülmüşdür.
Stanislav Şvarts
Stanislav Şvarts — Sovet zooloqu və ekoloqu, SSRİ Elmlər Akademiyasının akademiki (1970), əhalinin və təkamül ekologiyasının rusdilli qanadının banilərindən biridir.
Bioqrafiyası
1 aprel 1919-cu ildə Yekaterinoslavda anadan olub.
1937-ci ildə Stanislav Şvarts müəllimləri D. Kaşkarov və P. Terentyev olduğu Leninqrad Universitetinin biologiya fakültəsinə daxil olur. Müharibə vaxtı könüllü olaraq cəbhəyə yollanır. 1942-ci ildə tərxis olunmadan sonra universiteti bitirib aspiranturaya daxil olur. 1946-cı ildə namizədlik dissertasiyasını müdafiə edir.
Elmi fəaliyyəti
Stanislav Şvarts heyvan populyasiyalarının vəziyyətini müəyyənləşdirmək və inkişafının proqnozlaşdırılması üçün morfofizioloji göstəricilər metodunu, təbiətdəki təkamül prosesinin ekoloji mexanizmləri haqqında yeni fikirləri, heyvan populyasiyalarında böyümə və inkişaf sürətinin metabolik tənzimlənməsini inkişaf etdirmiş, heyvan populyasiyası ekologiyasının inkişafına mühüm töhfə vermişdir. Uzaq Şimal təbiətinin əhatəli tədqiqatlarına rəhbərlik etmişdir.
20 ildən artıq müddətdə çoxtərəfli tədqiqatlar zamanı Stanislav Şvarts öz tələbələri ilə birlikdə ekoloji qayda kimi qəbul olunan bir qanunauyğunluğu kəşf etmiş və formalaşdırmışlar: Növləşmə növdaxili ixtisaslaşmış formalara nəzərən adaptasiyanın və enerji sərfiyyatı baxımından daha qənaətcil yeni uyğunlaşmanın aşkar mərhələsidir. Bu hal mühüm ümumbioloji əhəmiyyətə malikdir. Bu, Şvartsın çox sayda əsərində əks olunub.
Akademik İnnokenti Gerasimov Şvarts nəzəriyyəsinin tərəfdarlarından idi. Şvarts Sovet İttifaqı ərazisindəki ilk biosenozların geniş miqyasda qorunmasının mümkünsüzlüyü haqqında fikrini, xalq təsərrüfatının artan ehtiyacları və təbii ehtiyatların istehlakı ilə izah etmişdir. Bu ehtiyacları ödəmək üçün çox miqdarda oksigenin, heyvan və bitki mənşəli məhsulların sintezini təmin edəcək süni ekosistemlərin yaradılması tələb olunurdu. Süni ekosistemlərin yüksək məhsuldarlığı onun ehtiyat fəaliyyətini, yəni təsadüfi xarici təsirlər altında biokütlə istehsalının qorunmasını təmin etmişdir.
Stanislav Şvarts eyni zamanda populyasiya və təkamül ekologiyası sahəsində Ural elmi məktəbinin banisidir.